sv hu hu hu pl hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu sv hu si is hu hu hu hu hu pt hu en hu hu hu hu hu hu hu hu en hu en hu hu hu hu hu hu en en hu en hu en hu hu hu en hu en hu en hu hu hu hu hu hu hu hu hu en hu en hu hu hu en hu hu hu hu hu hu hu hu hu hu hu hu hu hu hu en hu hu en hu en hu hu en hu hu en hu hu hu hu hu hu hu hu hu pl hu hu hu hu hu hu hu hu hu hu hu hu en hu hu hu en hu hu en hu hu hu en hu hu en hu hu en hu hu en en hu en hu en hu hu en hu en hu hu en hu en hu hu hu hu en hu hu en hu en hu hu en hu hu en hu hu en hu hu en en hu en hu en hu hu hu hu hu hu hu hu hu hu en hu hu en hu en hu hu hu hu hu hu en hu hu hu hu hu hu hu en hu hu hu hu hu hu hu ms hu hu en hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu en hu en hu hu hu hu hu en en hu en hu en hu hu en hu en hu en en hu en hu hu hu hu hu en hu en sv hu en hu en hu en hu en pt cs sl cs hu en hu pl pl en hu en hu hu en hu hu hu en hu en hu es hu hu hu hu hu hu hu hu en hu hu hu hu hu hu hu hu hu hu hu en ca hu hu hu hu hu hu hu hu hu hu hu hu hu hu de hu hu fy
APRANAX DOLO 220MG FILMTABLETTA 20X
A kosár tartalma 0 termék.
A kiválasztott termék sikeresen a kosárba került.
FÁJDALOM- ÉS LÁZCSILLAPÍTÁS, MEGHŰLÉS, KÖHÖGÉS
Szív- és érrendszerre hatók, koleszterin szintet csökkentők
APRANAX DOLO 220MG FILMTABLETTA 20X
1 576 Ft + ÁFA
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
Betegtájékoztató: Információk a beteg számára
Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerészeáltal elmondottaknak megfelelően szedje.
Tartsa meg a betegtájékoztatót, mert a benne szereplő információkra a későbbiekben is szüksége
További információkért vagy tanácsért forduljon gyógyszerészéhez.
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét.
Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont.
Feltétlenül tájékoztassa kezelőorvosát, ha tünetei három napon (ha a gyógyszert lázcsillapítónak használja) vagy ha hét napon belül (ha a gyógyszert fájdalomcsillapításra használja) belül nem enyhülnek, vagy éppen súlyosbodnak.
Milyen típusú gyógyszer az Apranax Dolo és milyen betegségek esetén alkalmazható?
Tudnivalók az Apranax Dolo szedése előtt
3. Hogyan kell szedni az Apranax Dolot?
5. Hogyan kell az Apranax Dolot tárolni?
6. A csomagolás tartalma és egyéb információk
Milyen típusú gyógyszer az Apranax Dolo és milyen betegségek esetén alkalmazható?
Az Apranax Dolo naproxent tartalmaz, ami az úgy nevezett nem szteroid gyulladás-csökkentő gyógyszerek (NSAID) csoportjába tartozik. Ez a gyógyszer csökkenti a gyulladást, a fájdalmat és a lázat.
Az Apranax DOlo a következő esetekben használható:
különböző eredetű enyhe és középsúlyos fájdalmak rövid távú kezelése, mint: fejfájás, fogfájás, izom fájdalom, ízületi fájdalom, hátfájás és menstruációs fájdalom (diszmenorrea)
megfázáshoz vagy influenzához társuló láz csökkentésére és a társuló fájdalmak tüneti kezelésére.
Feltétlenül forduljon kezelőorvosához, ha nem érzi magát jobban, vagy esetleg az állapota rosszabbodott három nap után (ha a gyógyszert lázcsillapításra használja), vagy hét nap után (ha a gyógyszert fájdalom csillapítására használja).
Tudnivalók az Apranax Dolo szedése előtt
Ne szedje az Apranax Dolo-t:
ha allergiás a naproxenre vagy a gyógyszer (6. pontban felsorolt) egyéb összetevőjére;
ha korábban asztma, csalánkiütés vagy egyéb allergiás reakció jelentkezett acetilszalicilsav (aszpirin) vagy más nem szteroid gyulladás-csökkentő bevételét követően;
ha korábban nem-szteroid gyulladáscsökkentőkkel végzett kezelés során gyomor- vagy bélvérzés
jelentkezett, illetve a gyomor-vagy bél fala átfúródott (ún. perforáció);
ha gyomor-vagy bélproblémája, pl. fekélye vagy vérzése van, vagy volt korábban;
ha súlyos vese- vagy májbetegsége van;
ha a terhességének utolsó harmadában van.
Ne szedje az Apranax Dolo-t, ha a fentiek bármelyike vonatkozik Önre. Ha nem biztos benne, forduljon kezelőorvosához vagy gyógyszerészéhez az Apranax Dolo szedése előtt.
A mellékhatások minimálisra csökkenthetők, ha a legkisebb hatékony dózist a tünetek kezeléséhez szükséges legrövidebb ideig alkalmazzák.
A naproxen alkalmazása nem javasolt emésztőrendszeri eredetű fájdalom csökkentésére.
Az Apranax Dolo szedése előtt beszéljen kezelőorvosával vagy gyógyszerészével a következő esetekben:
ha a kórtörténetében emésztőrendszeri betegség, pl. fekélyes bélgyulladás (kolitisz ulceróza) vagy Crohn-betegség szerepel (gyulladásos bélbetegségek, bélfájdalommal, hasmenéssel, hányással és fogyással)
ha más nem-szteroid gyulladáscsökkentőt is szed, például ún. ciklooxigenáz-2 szelektív gátlókat (COX2 gátlók) vagy más olyan gyógyszert, ami gyomorvérzést vagy –fekélyt okozhat, mint a kortikoszteroidok, a vérhígítók (pl. warfarin), bizonyos antidepresszánsok (ún. szelektív szerotonin visszavétel gátlók) (lásd még lent „Egyéb gyógyszerek és az Apranax Dolo)
ha Ön időskorú, mivel ilyenkor nagyobb a mellékhatások, különösen a gyomrot érintők, kockázata
ha szívproblémái vannak, korábban sztrókon esett át, vagy úgy gondolja, hogy Önnél fennáll ezeknek a veszélye (például magas vérnyomása van, cukorbetegségben szenved, magas a koleszterin szintje vagy dohányzik)
ha jelenleg vagy korábban bárhol a szervezetében (artériás) érproblémái voltak
ha vese- vagy májproblémája van vagy volt
ha alkoholt fogyaszt, főleg ha gyakran és nagy mennyiségben
ha véralvadási problémái vannak
ha asztmában szenved, vagy szenvedett korábban
ha korábban előfordult már Önnél allergiás reakció, mint angioödéma (az arc, az ajkak, szemek vagy nyel duzzanata), bőrkiütések, nyálkahártya károsodások
ha orrpolipja van, vagy ha sokat tüsszög, folyik az orra, eldugul vagy viszket az orra (rinitisz)
ha szisztémás lupusz eritematózuszban (SLE, ízületi fájdalmat, bőrkiütést és lázat okoz) vagy egyéb kötőszöveti betegségben pl. reumatoid artritiszben (RA) szenved
ha Ön teherbe szeretne esni vagy terméketlenség miatt áll kivizsgálás alatt) lásd lentebb: „Terhesség, szoptatás és termékyenség”)
ha Önnél vér- vagy vizeletvizsgálatot végeznek, tájékoztassa orvosát vagy gyógyszerészét, hogy Apranax Dolo-t szed. A tabletták szedését a vizsgálat előtt 48 órával le kell állítani, mert azok eredményét befolyásolhatja.
Az olyan gyógyszerek, mint a naproxen, kis mértékben növelhetik a szívroham (miokardiális infarktus) vagy sztrók kockázatát. Bármilyen kockázat magasabb nagy dózisok és tartós kezelés esetén. A javasolt dózist és kezelési időtartamot ne lépje túl.
Gyulladás-csökkentő és lázcsillapító hatása miatt az Apranax Dolo elfedheti más betegségek tüneteit és késleltetheti a diagnózist.
Az Apranax Dolo alkalmazása gyermekeknél és 16 év alatti serdülőknél nem javasolt.
Egyéb gyógyszerek és az Apranax Dolo
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett alkalmazott, valamint szedni tervezett egyéb gyógyszereiről.
Beszéljen orvosával vagy gyógyszerészével, ha a következő gyógyszerek bármelyikét szedi:
egyéb gyulladás-csökkentők, mint ibuprofen, acetilszalicisav (aszpirin) vagy COX2 gátlók, pl. celecoxib
bizonyos vérnyomáscsökkentők, az ACE-gátlókat is beleértve)
szív glikozidok (szívelégtelenség kezelésére) pl. digitálisz
lítium (mentális problémák kezelésére)
metotrexát (bőrproblémák, ízületi gyulladás vagy daganat kezelésére)
ciklosporin vagy takrolimusz (bőrproblémák kezelésére vagy szervátültetés után)
mifepriszton (terhesség befejezésére vagy a szülés megindítására a magzat elhalása esetén)
véralvadás gátlók (a véralvadék kialakulását megakadályozó gyógyszerek), mint warfarin, acekumarol vagy heparin
„vérhígítók”, mint klopidogrél vagy acetilszalicilsav(aszpirin) alacsony dózisban
depresszió kezelésére használt gyógyszerek, ún. szelektív szerotonin visszavétel gátlók pl. paroxetin, citalopram
kinolonok (bakteriális fertőzések kezelésére), pl. ciprofloxacin
zidovudin (AIDS és HIV fertőzés kezelésére)
biszfoszfonátok (a csontritkulás kezelésére és megelőzésére)
koleztiramin (a vér koleszterinszintjének csökkentésére)
hidantoinok, mint fenitoin (epilepszia kezelésére)
szulfonamidok, a bakteriális fertőzések kezelésére szolgáló szereket is beleértve.
Az Apranax Dolo egyidejű bevétele étellel és itallal
A gyógyszer bevehető étkezés közben vagy étkezés után.
Az Apranax Dolo-t egy pohár vízzel kell lenyelni
Terhesség, szoptatás és termékenység
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.
A terhesség utolsó három hónapjában az Apranax Dolo nem alkalmazható.
A terhesség első hat hónapjában kizárólag akkor és addig alkalmazható, ha azt a kezelőorvos feltétlenül szükségesnek tartja.
Szoptatás alatt az Apranax Dolo nem szedhető.
Az Apranax Dolo megnehezítheti a teherbeesést. Tájékoztassa orvosát vagy gyógyszerészét, ha Ön terhességet tervez, vagy nehézségei vannak a teherbeeséssel.
A készítmény hatásai a gépjárművezetéshez és a gépek kezeléséhez szükséges képességekre
Az Apranax Dolo szédülést, álmosságot vagy fáradtságot, látás- és egyensúlyzavart, depressziót vagy alvászavart okozhat. Csak akkor vezessen, vagy kezeljen gépeket, ha ezek Önnél nem jelentkeznek.
Hogyan kell szedni az Apranax Dolot?
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze vagy a gondozását végző egészségügyi szakember által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát vagy gyógyszerészét.
Az Apranax Dolo-t szájon át kell szedni.
A tablettát egy pohár vízzel kell lenyelni.
A javasolt napi legfeljebb három tablettánál ne vegyen be többet.
Ha az Apranax Dolo tablettát fájdalom csillapítására használja, legfeljebb hét napig szedje.
Ha az Apranax Dolo tablettát lázcsillapítására használja, legfeljebb három napig szedje.
Feltétlenül forduljon kezelőorvosához, ha nem érzi magát jobban, vagy esetleg az állapota rosszabbodott hét nap után (ha a gyógyszert fájdalom csillapítására használja), vagy három nap után (ha a gyógyszert lázcsillapításra használja).
Felnőttek és 16 év feletti serdülők
A javasolt dózis egy tabletta 8-12 óránként.
Alkalmazható kezdődózisként két tabletta, majd ezt követően 12 óra múlva vehető be a következő tabletta.
Naponta legfeljebb három tablettát szabad bevenni.
Idősek, máj- vese és (vagy) szívbetegségben szenvedők
A dózis rendszerint alacsonyabb, mint a felnőtteknek javasolt.
Idős betegeknek konzultálniuk kell kezelőorvosukkal.
Alkalmazása gyermekeknél és serdülőknél
Az Apranax Dolo alkalmazása nem javasolt gyermekeknek és 16 év alatti serdülőknek.
Ha az előírtnál több Apranax Dolot vett be
Forduljon kezelőorvosához vagy gyógyszerészéhez, ha több tablettát vett be, mint amennyit kellett volna.
Ha elfelejtette bevenni az Apranax Dolot
Ha elfelejtette bevenni egy tablettát, vegye be a következő adagot, amint eszébe jut, hacsak nincs már közel a következő adag bevételének ideje. Ne vegyen be kétszeres adagot a kihagyott tabletta pótlására.
Ha idő előtt abbahagyja az Apranax Dolo szedését
Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.
Hagyja abba az Apranax Dolo szedését és azonnal forduljon orvoshoz, ha:
emésztési zavara, gyomorégése, gyomorfájdalma vagy egyéb gyomortünete van, émelyeg vagy hány (gyomor-vagy bélfekélye vagy gyulladása lehet);
vért ürít a széklettel vagy szurokszékletes van (a gyomor és belek vérzésének és átlyukadásának tünete);
vért vagy kávézacc-szerűt hány;
csalánkiütések (urtikária) jelentkeznek (nem gyakori mellékhatás);
légzési problémái vannak, mint zihálás, légszomj vagy köhögés (a gyakoriság nem ismert);
megduzzad az arca, kezei, lábai, szemei, ajkai és/vagy nyelve, ami légzési vagy nyelési nehézséget okozhat (angioödéma) – gyakoriság nem ismert;
anafilaxia jelentkezik (életveszélyes allergiás reakció, amelynek tünete lehet: alacsony vérnyomás, légzészavarok és bőrtünetek, mint bőrkiütés és duzzadás) – ritka mellékhatás;
egyéb más allergiás tünete jelentkezik (ritka mellékhatás);
súlyos bőrreakciók jelentkeznek (nagyon ritkán vagy nem ismert gyakorisággal jelentkező mellékhatások): bőrhámlás, viszketés, duzzanat, kiemelkedő lilás bőrkiütések, vörös foltok a bőrön, a bőr kipirulása fájdalmas piros területekkel, hólyagokkal vagy hámlással. Kialakulhat súlyos hólyagosodás és hámlás az ajkak, szemek, száj, orr és nemi szervek területén.
A leggyakrabban megfigyelt mellékhatások az emésztőrendszert érintik. Előfordulhat peptikus fekély, átfúródás vagy emésztőrendszeri vérzés, ami néha halálos kimenetelű, különösen időseknél. Az alkalmazást követően jelentették émelygés, hányás, hasmenés, szelesség, székrekedés, emésztési zavar, gyomorfájdalom, véres széklet, vérhányás fekélyes szájnyálkahártya-gyulladás és a bélgyulladás (kolitisz) valamint Crohn-betegség rosszabbodását. Kisebb gyakorisággal figyelték meg gyomornyálkahártya-gyulladás (gasztritisz) előfordulását.
Vízvisszatartás (ami a végtagok duzzadását okozhatja), magas vérnyomás és szívelégtelenség előfordulását jelentették nem-szteroid gyulladáscsökkentők kezelésével kapcsolatosan.
Gyakori (10 -ből legfeljebb 1 beteget érinthet):
Zavartság, szédülés vagy álmosság, fejfájás
Látászavarok (látásvizsgálatra kell mennie, ha látászavart észlel)
Bőrkiütés, viszketés, piros foltok a bőrön.
Nem gyakori (100 -ból legfeljebb 1 beteget érinthet):
Memória- és koncentrációs zavarok
Ritka (1000 -ből legfeljebb 1 beteget érinthet):
Alacsony vörösvértestszám (hemolitikus anémia)
Magas kálium szint a vérben (rendszertelen szívverést, émelygést okozhat)
Érgyulladás (ami lázat, duzzanatot és általános rossz közérzetet okozhat)
Az asztma, tüdőgyulladás rosszabbodása (tünetei lehetnek a fáradtság érzés, étvágytalanság, émelygés vagy hányás és világos színű széklet)
Sárgaság (a bőrön vagy a szemfehérjén)
A bőr hólyagosodása a napnak kitett területeken, leginkább a karokon, arcon és kezeken (Pszeudoporfíria)
Nagyon ritka (10 000 -ből legfeljebb 1 beteget érinthet):
Szívroham * (mellkasi fájdalom, ami a nyakba és vállba, valamint a bal karba lefelé sugározhat) és sztrók* (tünete lehet az izomgyengeség és tompaság. Ez általában csak a test egyik oldalán jelentkezik, vagy hirtelen megváltozhat a szaglás, ízérzés, hallás vagy látás, zavartság)
Az agy és gerincvelő körüli membrános gyulladása, amit nem baktériumok okoznak (aszeptikus meningitisz). Tünetei: láz, émelygés, hányás, zavartság, fejfájás, nyakmerevség és fényérzékenység
Hasnyálmirigy-gyulladás (lázat, gyomorfájdalmat és hányingert okoz)
Vesekárosodás vagy –gyulladás (vérvizelést, az ürített vizelet mennyiségének csökkenését, hányingert, hányást okozhat)
Nem ismert (a rendelkezésre álló adatokból a gyakoriság nem megállapítható):
Bizonyos fehérvérsejtek alacsony száma, ami lázat és gyakori fertőzéseket okozhat (neutropénia)
Alacsony vörösvértest szám (aplasztikus anémia)
Olyan dolgok látása, esetleg hallása, amelyek nincsenek ott (hallucinációk)
Szédülés, ami egyensúlyzavarokat okoz
Tűszúrásérzés vagy tompaság érzés a kezekben és lábakban
Májproblémák: kóros véreredmények segítik kimutatni
Súlyos veseproblémák, mint veseelégtelenség, nefropátia
Magas szérum kreatinin szint
A kezek, lábak vagy lábszárak duzzadása (perifériás ödéma)
*  az olyan gyógyszer, mint az Apranax Dolo, okozhtja szívroham vagy sztrók kockázatának kismértékű emelkedését.
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét.
Ez a betegtájékoztatóban fel nem sorolt bármilyen lehetséges mellékhatásra is vonatkozik.
A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.
5. Hogyan kell az Apranax Dolot tárolni?
A gyógyszer gyermekektől elzárva tartandó!
Az eredeti csomagolásban, fénytől és nedvességtől védve kell tárolni.
A dobozon, ill. a buborékcsomagoláson feltüntetett lejárati idő lejárati idő rövidítése után ne szedje ezt a gyógyszert. A lejárati idő az adott hónap utolsó napjára vonatkozik.
Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.
6. A csomagolás tartalma és egyéb információk
Mit tartalmaz az Apranax Dolo?
A készítmény hatóanyaga a naproxen. Filmtablettánként 220 mg naproxen-nátriumot tartalmaz (ami 200 mg naproxennek felel meg)
Tablettamag: mikrokristályos cellulóz. povidon K30, talkum, magnézium-sztearát, tisztított víz.
Tablettabevonat: Opadry kék YS-1R-4216 festék: hipromellóz 2910, titánium-dioxid (E171), indigotin, lake (E132), makrogol 6000.
Milyen az Apranax Dolo külleme és mit tartalmaz a csomagolás?
Apranax Dolo 220 mg filmtabletta
Kék, ovális és mindkét oldalán domború, 13 mm hosszú és 7,1 mm széles filmtabletta.
10 db, 20 db vagy 30 db filmtabletta buborékcsomagolásban és dobozban.
Nem feltétlenül mindegyik kiszerelés kerül forgalomba.
A forgalomba hozatali engedély jogosultja és a gyártó
Forgalomba hozatali engedély jogosultja:
PharmaSwiss Česká republika s.r.o.
ICN Polfa Rzeszów S.A.
ul. Przemyslowa 2, 35-959 Rzeszów, Lengyelország
Ezt a gyógyszert az Európai Gazdasági Térség tagállamaiban az alábbi neveken engedélyezték:
Horvátország, Csehország, Szlovénia: Emoxen 220 mg
Észtország, Lettország, Litvánia: Epromul 220 mg
A betegtájékoztató legutóbbi felülvizsgálatának dátuma: 2016. július
Mail Facebook Twitter Google +
vásárolj még 15 000 Ft összegért!
Ez egy olyan víruscsalád, amely mind emberekben ,mind pedig állatokban megbetegedéseket okozhat.A koronavírusok okozta emberi megbetegedések súlyossága esetenként eltérő: a klinikai kép az enyhe, hétköznapi náthától a súlyosabb légúti megbetegedésig terjedhet. Vannak a víruscsaládnak olyan tagjai,amelyek komolyabb megbetegedéseket okoznak, ilyen a SARS-CoVvagy a MERS-CoVA legújabban felfedezett koronavírus a COVID-19fertőzést okozza.
Az aranyér és visszérAz aranyérbetegség és a visszérbetegség is olyan, a vénás rendszert érintő kórfolyamat, amik az életmód változtatás mellett - a kezdeti fázisban- gyógyszeres kezeléssel is karbantarthatók. A vénás rendszer gyengeségének genetikai oka is van, a tény azonban, hogy egyre több embert érint a betegség egyértelművé teszi, hogy az életmódbeli tényezők milyen fontosak ebben az esetben. Az ülőmunka, a mozgásszegény életmód, a túlsúly, a dohányzás mind olyan faktorok, amelyek elősegítik a betegség kialakulásást
HegkezelésMi is az a heg? A heg a mélyebb hámsérülések után fennmaradt, a sebek gyógyulása után kialakult szövet. Fontos tudni, hogy a hegszövet, nem normális szövet. Nincsennek benne izzadság-, faggyú mirigyek, vagy szőrtüszők és működésében is eltér az előtte ott lévő szövettől. Életünk során előbb utóbb mind szerezünk magunknak kisebb-nagyobb sérülésekből származó, műtéti vagy a pattanások után maradt hegeket. A hegek a személyiségünk részét is képezik, viszont ha feltűnő helyen vannak, ronthatják az önbizalmunkat, önértékelési zavarokat okozhatnak. Ha kiterjedtebb hegről van szó, nem csak esztétikai problémák merülhetnek fel. A heg viszkethet, fájhat, ha hajlatokban van feszülő érzést kelthet, ami a mozgásban is akadályozhat minket. Éppen ezért a minél kisebb hegesedéssel járó sebgyógyulás kiemelkedően fontos.
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
9022 Győr, Jedlik Ányos u. 16.
+36 96 / 310-206
2022. Aranyhajó Patika Gyógyszertár. Minden jog fenntartva.